Υπέροχη διαμονή που χρωστάει πολλά στο μπαλκόνι ("στεγάδι") και τη θέα του στη Χώρα και ως κάτω στη θάλασσα. Μαγικό το ηλιοβασίλεμα. Το σπίτι φροντισμένο, πεντακάθαρο, δυο βήματα από την κεντρική πλατεία και ταυτόχρονα απόλυτα ήσυχο. Παρότι στενούλι (αλλά καθόλου στενόχωρο) ως παραδοσιακό κτίσμα που είναι, προσφέρει ό,τι μπορεί να χρειαστεί κανείς και ακόμη περισσότερα, καθώς έχει αξιοποιηθεί κάθε σπιθαμή προς όφελος μιας άνετης διαβίωσης. Υπέροχα φωτεινός, ανοιχτόκαρδος και καλοδιακοσμημένος ο επάνω χώρος οπου περνάει κανείς τον περισσότερο χρόνο του (μπαλκόνι, καθιστικό, κουζίνα κ.λπ). Ήμασταν δύο άτομα και είχαμε μεγάλη ελευθερία κινήσεων. Οικογένεια με 1 -2 παιδιά το πιθανότερο είναι ότι επίσης θα βολευόταν. Δυνατότητα για τον ύπνο τους υπάρχει. Το σπίτι σίγουρα προσφέρεται και για εργασία εκτός από διακοπές. Δεν ενδείκνυται μόνο για ανθρώπους με δυσκολία στο περπάτημα καθώς η πανέμορφη Ιουλίδα είναι αμφιθεατρικά χτισμένη και έχει αρκετό ανέβα-κατέβα. Ο Αντώνης είναι φανταστικός οικοδεσπότης, ευγενέστατος κατατοπιστικός και απαντάει αμέσως όταν τον χρειαστείς. Όσο για το νησί, αν και τόσο κοντά στην Αθηνα, παραμένει... νησί και δεν έχει μετατραπεί σε προάστιό της. Όλα σούπερ δηλαδή!